Na podlagi prvega odstavka 27. člena Zakona o preprečevanju zamud pri plačilih – ZPreZP-1 (Uradni list RS, št. 57/12 in [61/20](http://www.uradni-list.si/1/objava.jsp?sop=2020-01-0897) – ZDLGPE), 40. člena Zakona o javnih agencijah (Uradni list RS, št. 52/02, 51/04 – EZ-A in [33/11](http://www.uradni-list.si/1/objava.jsp?sop=2011-01-1590)– ZEKom-C) in 3. točke 15. člena Sklepa o ustanovitvi Agencije Republike Slovenije za javnopravne evidence in storitve (Uradni list RS, št. 53/02, 87/02 in 16/07) je Svet Agencije Republike Slovenije za javnopravne evidence in storitve v soglasju z Vlado Republike Slovenije (št. \_\_\_\_\_) z dne \_\_\_\_\_\_\_\_ sprejel

S P R E M E M B O

Tarife nadomestil stroškov za izvajanje obveznega večstranskega pobota

1. člen

V Tarifi nadomestil stroškov za izvajanje obveznega večstranskega pobota (Uradni list RS, št. 18/13), se drugi odstavek 2. člena spremeni tako, da se glasi:

»Nadomestilo stroškov za izvajanje obveznega večstranskega pobota plačajo dolžniki v višini 1,1 tisočine od dejansko pobotanega zneska obveznosti v posameznem krogu pobota ali najmanj 3,00 EUR za posamezni krog pobota. Nadomestila ne plačajo dolžniki, ki pobotajo manj kot 50 EUR prijavljenih obveznosti v posameznem krogu večstranskega pobota.«

2. člen

4. člen se spremeni tako, da se glasi:

»Finančni upravi Republike Slovenije in Tržnemu inšpektoratu Republike Slovenije, ki v skladu s prvim odstavkom 55. člena ZPreZP-1 nadzirata izvajanje 28., 30., 32. in 33. člena ZPreZP-1, AJPES zagotavlja brezplačne vpoglede v prijave denarnih obveznosti posameznega dolžnika.«

3. člen

Sprememba te tarife začne veljati petnajsti dan po objavi v Uradnem listu Republike Slovenije.

Št. 007-

Ljubljana, dne

**mag. Vesna Zupančič Klarič**

predsednica Sveta AJPES